b"\n_START_ARTICLE_\nKit\xc3\xadnion\n_START_PARAGRAPH_\nKit\xc3\xadnion (grec Kytinion, llat\xc3\xad Cytinium) fou una de les quatre ciutats de la D\xc3\xb2rida._NEWLINE_Era una ciutat d'import\xc3\xa0ncia estrat\xc3\xa8gica i militar. Avui dia es diu Gravi\xc3\xa1 i est\xc3\xa0 situada a l'entrada nord del pas que porta de la vall de D\xc3\xb2rida a la plana d'Amfisa, al mig de l'istme entre els golfs Maliac i Crisseni. _NEWLINE_Dem\xc3\xb2stenes el 426 aC va planificar un atac sortint de Naupactos, passant per Et\xc3\xb2lia, L\xc3\xb2crida Oz\xc3\xb2lia, Kit\xc3\xadnion i la F\xc3\xb2cida per envair Be\xc3\xb2cia, i va suposar que els habitants s'unirien a la seva marxa; per\xc3\xb2 l'expedici\xc3\xb3 fou un frac\xc3\xa0s. Euriloc d'Esparta, va marxar llavors des Delphi contra Naupactos, i va deixar a la ciutat de Kit\xc3\xadnion els ostatges que havia rebut dels locris._NEWLINE_El 338 aC la ciutat fou presa per Felip II de Maced\xc3\xb2nia, el qual va marxar des d'all\xc3\xad cap Amfisa."